**Samtykkeerklæring for behandling af   
personoplysninger om elev Nørrebro Lilleskole**

Kære forældre

Ifølge EU’s databeskyttelsesforordning er vi forpligtet til at indhente dit/jeres samtykke til den behandling af personoplysninger, der er nødvendig for dit/jeres barns skolegang på Nørrebro Lilleskole.

Aller personoplysninger behandles fortroligt, opbevares på forsvarlig vis og vil kun blive anvendt til det angivne formål og formål der følger af lovgivningen. Kun personale med et arbejdsbetinget behov har adgang til personoplysningerne. Oplysningerne videregives ikke, medmindre det følger af lovgivningen. Ved overdragelse af oplysninger til eksterne samarbejdspartnere, PPR, sundhedsplejersken, m.v., vil du/I som forældre blive informeret herom.

**A. Obligatorisk behandling**

Hvis barnet skal indskrives på Nørrebro Lilleskole, er det nødvendigt at behandle de følgende oplysninger:

1. Barnets navn, adresse, CPR-nummer og eventuelt telefonnummer til brug for registrering i vores administrative systemer, uddeling af klasselister til ansatte og skolens sundhedsplejerske. Er barnet og/eller familien adressebeskyttet, fremgår oplysningen ikke på sådanne lister.
2. Forældre/værges navn, adresse, CPR-nummer, telefonnummer, e-mailadresse, arbejdsplads, eventuelt arbejdstelefonnummer samt oplysninger om fælles/fuld forældremyndighed til brug for registrering i vores administrative systemer.
3. Registrering af barnets fravær ved sygdom, læge/tandlægebesøg, frihed samt udeblivelse. Ansøgninger om *ekstraordinær frihed* registreres og blanketten opbevares.

Til orientering opbevarer skolen en kopi af afgangsbeviser i 10 år for at kunne erstatte bortkomne beviser.

**B. Valgfri behandling**

| **X** | **Desuden vil vi gerne bede dig/jer om at give samtykke til nedenstående behandling. Sæt kryds, hvis du/I giver tilladelse** |
| --- | --- |
|  | Udlevering af adresselister til klassens forældre med mine/vores kontaktoplysninger, herunder telefonnumre, adresser og mailadresser samt barnets navn og fødselsdato. Er barnet og/eller familien adressebeskyttet, fremkommer disse oplysninger ikke på sådanne lister. |
|  | Særlige oplysninger om eventuel sygdom, allergi, medicinforbrug og lignende hos barnet. Oplysningerne bevares fortroligt. Jeg/vi er indforstået med at oplysningerne videregives til relevante medarbejdere efter nærmere aftale med skolen. Oplysningerne anvendes til at sikre akut og korrekt behandling. |
|  | Referat af forældresamtaler med personalet om mit/vores barn til brug for varetagelse af barnets undervisning, trivsel og forældresamarbejdet. |
|  | Situationsbilleder og/eller -videooptagelse af mit/vores barn til eksternt brug, for eksempel på skolens hjemmeside, skolens Facebook side, YouTube eller nyhedsbreve der udsendes til forældre eller bestyrelsen. Portrætbilleder til eksternt brug vil altid kræve særskilt tilladelse. |
|  | Opbevaring af billeder og videooptagelse af mit/vores barn efter udtrædelse af Nørrebro med henblik på historiske formål. |

**Rettigheder**

Jeg/vi er bekendt med, at persondatalovgivningen giver mig/os følgende rettigheder i forhold til de personoplysninger, som Nørrebro Lilleskole behandler om mit/vores barn og mig/os:

* At få indsigt i behandlingen af personoplysninger
* At få berigtiget eller slettet personoplysninger
* At få begrænset behandlingen af personoplysninger vedrørende mit/vores barn og mig/os
* At modtage behandlede personoplysninger om mit/vores barn og mig/os
* At gøre indsigelse mod behandlingen af personoplysninger
* At indgive en klage til Datatilsynet

Samtykkeerklæringen er gyldig så længe barnet er indmeldt på Nørrebro Lilleskole. Du/I kan til enhver tid tilbagekalde samtykket ved at henvende dig/jer til Nørrebro Lilleskole.

Når samtykkeerklæring er behandlet, noteres der udelukkende jeres ønsker og bevares på forsvarligvis på skolen. En kopi gives til dig/jer efter ønske. Samtykkeerklæringen slettes, når der ikke længere er et formål med at opbevare den og senest ved barnets udtrædelse af Nørrebro Lilleskole, medmindre der er givet samtykke til længere opbevaring eller lovgivningen kræver det.

Ved fælles forældremyndighed skal begge forældre underskrive:

Barnets navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cpr.nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kl.\_\_\_\_\_

Undertegnede indehaver af forældremyndighed

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undertegnede indehaver af forældremyndighed